Diari Oficial de la Generalitat Valenciana


Sumari del DOGV 5592, del 05-09-2007 (2007/10586)

RESOLUCIÓ de 4 de juliol de 2007, del conseller de Medi Ambient, Aigua, Urbanisme i Habitatge, per la qual s'aprova definitivament la modificació del Pla especial Passeig Marítim del municipi de València
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5592

Data del DOGV
:   05-09-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/10663


Data del document
:   04-07-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 4 de juliol de 2007, del conseller de Medi Ambient, Aigua, Urbanisme i Habitatge, per la qual s'aprova definitivament la modificació del Pla especial Passeig Marítim del municipi de València [2007/10763]  
Vist l'expedient remés per l'Ajuntament de València, referit a la modificació del Pla especial del passeig Marítim, c/ Drassanes, c/ Séquia de la Cadena, i de conformitat amb els següents,  
Antecedents de fet  
Primer. El projecte es va sotmetre a informació pública mitjançant un acord de la Junta de Govern Local en sessió celebrada el dia 25 de novembre del 2005. El període d'exposició es va fer públic mitjançant anuncis en el DOGV de data 29 de desembre del 2005 i en el Diari Levante. El Mercantil Valenciano el dia 16 de desembre del 2005. Segons certificat del secretari de l'Ajuntament, de data 27 de gener del 2006, durant el període d'exposició pública no es van presentar al·legacions. Es va aprovar provisionalment pel Ple de l'Ajuntament, en sessió celebrada el 28 d'abril del 2006.  
Segon. El projecte consta de memòria amb una part informativa i una altra justificativa i plànols d'informació i d'ordenació, sense que se n'haja establit correctament el contingut conforme es determina en el Reglament de planejament de la Comunitat Valenciana, segons la part sense eficàcia normativa i la part que en disposa l'eficàcia normativa.  
Tercer. Es planteja una modificació del Pla especial, com a instrument urbanístic d'ordenació dels previstos en l'art. 12, E) i F) de la Llei reguladora de l'activitat urbanística, per a modificar les superfícies de sòl dotacional i el nou ús dotacional assignat, tal com es determina en l'art. 86.2 A) del Reglament de planejament de la Comunitat Valenciana.   
El Pla especial passeig Marítim recull l'àmbit que afecta aquesta modificació, aprovat definitivament per la Comissió Territorial d'Urbanisme, en sessió de data 15 de novembre de 1990 i a la modificació posterior d'aquest PEPRI, de data 26 de febrer de 1999, on s'estableix la seua ordenació urbanística vigent.  
Quart. En l'expedient administratiu municipal, consta la petició d'informe el Consell Jurídic Consultiu amb data 21 de desembre del 2005, havent-se evacuat per la seua banda escrit de data 20 de gener del 2006, amb devolució de l'expedient perquè se n'efectue la correcta tramitació mitjançant l'administració autonòmica.   
En l'expedient consta informe favorable del Servei de Circulació de Transports i Infraestructures de l'Ajuntament de València.  
Cinqué. La Comissió Territorial d'Urbanisme de València en data 15 de desembre del 2006, per unanimitat, va acordar emetre informe favorable sobre la Modificació del Pla especial passeig Marítim del municipi de València, i elevar l'expedient a l'honorable conseller de Territori i Habitatge per a proposar la seua aprovació definitiva, previ dictamen del Consell Jurídic Consultiu, i indica que per al segellament de l'expedient hauran de presentar un nou projecte diligenciat que complisca les determinacions establides en el Reglament de planejament de la Comunitat Valenciana, tal com es concreta en el fonament jurídic segon del referit acord i dos discos compactes que incloguen la documentació presentada per a publicar-la.  
Sisé. Aquesta conselleria va sol·licitar en data 2 de febrer del 2007, el corresponent dictamen del Consell Jurídic Consultiu de la Comunitat Valenciana d'acord amb el que estableix l'article 10.8.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana. Així mateix amb data 2 de febrer del 2007, el conseller de Territori i Habitatge va emetre informen favorable basant-se en la disposició transitòria novena de la Llei 6/1994, de 15 de novembre.  
Amb data 17 de maig del 2007, s'emet dictamen del Consell Jurídic Consultiu de la Comunitat València en el qual es conclou que la modificació del Pla especial del passeig Marítim, c/ Drassanes, c/ Séquia de la Cadena és concorde amb la legalitat urbanística.  
Fonaments de dret  
Primer. Durant la tramitació no s'ha plantejat cap al·legació, i s'ha remés el document que inclou les modificacions plantejades en l'informe de 15 d'octubre del 2005, del Servei de Circulació i Transports i les infraestructures, i va ser aprovat provisionalment per la corporació municipal en sessió del Ple de data 28 d'abril del 2006.  
Segon. L'objecte del projecte, tal com es descriu en la memòria informativa és:  
- Conversió de vial, c/ Drassanes, en espai lliure, en el tram comprés entre Pintor Ferrandis i c/ Pescadors. En conseqüència, s'amplia l'actual GEL-2 limítrof al viari, amb l'aportació dels 3.211,35 m² de superfície del viari que s'elimina.  
- Conversió d'espai lliure en vial, al carrer paral·lel al c/ Séquia de la Cadena, en el tram comprés en el lateral de la residència de la tercera edat del Carme. Es destinen 450 m² d'espai lliure a xarxa viària ampliant l'actual c/ Séquia de la Cadena.  
La documentació que s'aporta no manté el criteri determinat en el Reglament de planejament de la Comunitat Valenciana pel que fa a la disposició del seu contingut, conforme a l'art. 91 de l'esmentat text legal, ni la justificació de la dimensió mínima de l'espai lliure situat limítrof a la c/ Séquia la Cadena, com resultant de la disminució d'aquest a conseqüència del nou ús dotacional assignat, determinat com viari.  
Tercer. El document aportat no modifica la reserva dotacional existent. Es manté la mateixa superfície destinada a ús dotacional encara que es modifica el caràcter de l'espai públic, entre l'ús assignat a zona verda i la xarxa viària segons el PGOU vigent de València.  
No s'hi observa cap obstacle legal que impedisca l'aprovació autonòmica, conforme a l'article 40 de la LRAU, en tant que el Pla especial proposat respon a l'interés públic local degudament justificat per la corporació.   
Quart. D'altra banda, i atés que la modificació té com a objecte una diferent zonificació o ús urbanístic de zones verdes previstes en el pla, és preceptiu el dictamen del Consell Jurídic Consultiu de la Comunitat Valenciana, segons el que disposa l'article 10.8 e) de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, tal com aquest òrgan ja va manifestar en l'escrit remés a l'Ajuntament de data 20 de gener del 2006.  
En incorporar a la modificació del pla una variació de les zones verdes, d'acord amb el que estableix l'article 55.4 de la Llei reguladora de l'activitat urbanística, consta en l'expedient informe favorable del Consell Superior d'Urbanisme, substituït en l'exercici de les seues funcions pel conseller de Territori i Habitatge, amb un informe previ de la Comissió Territorial d'Urbanisme, en aplicació de la disposició transitòria novena de l'esmentada llei i la disposició transitòria tercera del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics de la Generalitat Valenciana.  
D'altra banda, consta en l'expedient dictamen del Consell Jurídic Consultiu de data 17 de maig del 2007, conforme el que disposa l'article 10.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana.  
Cinqué. El conseller de Medi Ambient, Aigua, Urbanisme i Habitatge és l'òrgan competent per a resoldre sobre l'aprovació definitiva d'aquest expedient, de conformitat amb el que estableix l'article 39 de la referida LRAU, en relació amb l'article 6.e) de l'esmentat Reglament dels òrgans urbanístics de la Generalitat, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals esmentats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme de València, conforme amb el Consell Jurídic Consultiu de la Comunitat Valenciana, resolc:  
Aprovar definitivament la modificació del Pla especial passeig Marítim del municipi de València, si bé per al segellament de l'expedient hauran de presentar un nou projecte diligenciat que complisca les determinacions establides en el Reglament de planejament de la Comunitat Valenciana, aportant suport informàtic en què s'incloga la documentació presentada per a publicar-la.  
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de medi ambient, Aigua, Urbanisme i Habitatge en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà a la notificació de la mateixa, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.  
València, 4 de juliol de 2007.- El conseller de Medi Ambient, Aigua, Urbanisme i Habitatge: José Ramón García Antón.